Diari Oficial de la Generalitat Valenciana


Sumari del DOGV 7088, del 13-08-2013 (2013/7833)

ACORD de 3 de desembre de 2012, de la Junta de Govern, pel qual es creen els fitxers de dades de caràcter personal de titularitat pública del Consell d'Infermeria de la Comunitat Valenciana (CECOVA).
-------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/a/2012/12/03/(1)/dof/vci/html**

### Dades del document

Número de DOGV
:   7088

Data del DOGV
:   13-08-2013

Secció del DOGV
:   I. DISPOSICIONS GENERALS

Número del document
:   2013/7833


Data del document
:   03-12-2012

Organisme emissor
:   Consell d'Infermeria de la Comunitat Valenciana (Cecova)

Tipus de document
:   Acord

Descriptors 

:   * legislació
    * base de dades
    * col·legi professional
    * dades personals

ACORD de 3 de desembre de 2012, de la Junta de Govern, pel qual es creen els fitxers de dades de caràcter personal de titularitat pública del Consell d'Infermeria de la Comunitat Valenciana (CECOVA). [2013/7833]  
El Consell d'Infermeria de la Comunitat Valenciana (CECOVA) és una corporació de dret públic amb personalitat jurídica pròpia i plena capacitat per al compliment dels seus fins, d'acord amb el que establix la Llei 2/1974, de Col·legis Professionals, de 13 de febrer, en la seua redacció actual, i el que preveu el seu estatut, aprovat pel Consell General dels Col·legis Oficials d'Infermeria.  
Com a corporació de dret públic, i en els termes que figuren en la jurisprudència del Tribunal Constitucional, correspon als col·legis professionals l'exercici de totes aquelles funcions d'interés públic que directament i en relació amb la professió li siguen encomanades pel legislador o bé li siguen delegades.  
Entre les funcions indicades li corresponen al Consell d'Infermeria de la Comunitat Valenciana (CECOVA) l'ordenació, en l'àmbit de la seua competència, de l'activitat professional dels col·legiats, vetlant per l'ètica i la dignitat professional i el respecte degut als drets dels particulars. I, per a l'exercici d'estes funcions i de la resta que té encomanades, el Consell d'Infermeria de la Comunitat Valenciana (CECOVA) necessitaa disposar de fitxers, automatitzats o no, que necessàriament han de contindre dades personals dels seus col·legiats, els quals han de complir amb les prevencions legals que contempla la Llei Orgànica 15/1999, de 13 de desembre, de Protecció de Dades de Caràcter Personal.  
  
En este sentit, es fa constar que la Junta de Govern d'esta institució ha sigut sempre conscient de la importància decisiva de la protecció de dades de caràcter personal per a la salvaguarda de la dignitat i intimitat de les persones, en general, i dels seus col·legiats, en particular. Per això, el Consell d'Infermeria de la Comunitat Valenciana (CECOVA) ha complit amb la normativa reguladora del dret a la protecció de dades de caràcter personal.  
Per la seua banda, l'article 20 de la Llei Orgànica 15/1999, de 13 de desembre, de Protecció de Dades de Caràcter Personal, establix que la creació, modificació o supressió de fitxers de les administracions públiques haurà d'efectuar-se per mitjà d'una disposició general publicada en el Boletín Oficial del Estado o diari oficial corresponent. No obstant això, l'absència d'un adequat desplegament reglamentari de l'esmentada previsió legal ha impedit fins fa poc inscriure els fitxers col·legials en la seua qualitat de fitxers de titularitat pública. Com que és ja possible, per tant, el compliment de dita normativa, s'elabora esta disposició que si bé és de creació ?perquè així ho exigix la normativa d'aplicació- respecte d'alguns fitxers, no es tracta estrictament de la seua creació exnova, sinó de la seua adaptació a les exigències del procediment, ja que actualment el Consell d'Infermeria de la Comunitat Valenciana (CECOVA) disposa de fitxers, oportunament declarats en l'Agència Espanyola de Protecció de Dades, amb dades obtingudes en els fitxers que ara es creen.  
En virtut d'això, de conformitat amb allò que disposa l'article 20 de la precitada Llei 15/1999, de 13 de desembre, la Junta de Govern del Consell d'Infermeria de la Comunitat Valenciana (CECOVA), reunida en la sessió celebrada el dia 3 de desembre de 2012, va aprovar, per unanimitat, la disposició de creació, modificació i supressió de fitxers de titularitat pública de caràcter personal de la corporació, seguint a este efecte les directrius marcades per l'Agència Espanyola de Protecció de Dades, d'acord amb les disposicions següents:  
Primera. Es crea un fitxer de dades de caràcter personal de titularitat pública de responsabilitat del Consell d'Infermeria de la Comunitat Valenciana (CECOVA) que s'indica en l'annex de la present disposició i que haurà d'adequar-se als termes i condicions previstes en la Llei Orgànica 15/1999, de 13 de desembre, de Protecció de Dades de Caràcter Personal i disposicions de desplegament, i en particular a les prescripcions en relació a les mesures de seguretat dels fitxers automatitzats que continguen dades de caràcter personal.  
  
Segona. El Consell d'Infermeria de la Comunitat Valenciana (CECOVA) com a responsable del fitxer, adoptarà les mesures necessàries per a garantir que les dades de caràcter personal existents en este s'usen per a les finalitats i funcions de dret públic que té encomanades i reconegudes en la Llei de Col·legis Professionals 2/1974, de 13 de febrer, i la resta de normativa general o sectorial que afecte la professió, en relació amb la Llei Orgànica 15/1999, de 13 de desembre, de Protecció de Dades de Caràcter Personal.  
Tercera. Els professionals afectats podran exercir els drets d'accés, rectificació, oposició i cancel·lació, davant del president del Consell d'Infermeria de la Comunitat Valenciana (CECOVA), o per delegació d'este davant el secretari de la Junta de Govern, en la seu oficial de la corporació, al carrer de Xàbia, 4, 3-10, 46789 València.  
Quarta. Es delega en el secretari de la Junta de Govern del col·legi l'adopció de les disposicions previstes per a dur a terme este acord.  
  
Quinta. Així mateix, es delega en el secretari de la Junta de Govern del col·legi, l'aprovació de les disposicions necessàries per a la creació de nous fitxers de dades de caràcter personal de titularitat pública que, si és el cas, resultaren necessaris per a l'exercici de les finalitats pròpies del col·legi, així com la modificació o supressió de les existents.  
  
  
Disposicions finals  
  
Primera. De l'esmentada disposició es donarà trasllat a l'Agència Espanyola de Protecció de Dades, d'acord amb el que disposa l'article 39.2.a de la Llei Orgànica 15/1999, de 13 de desembre, de Protecció de Dades de Caràcter Personal (LOPD), que disposa que seran objecte d'inscripció en el Registre General de Protecció de Dades els fitxers dels quals siguen titulars les administracions públiques. Així mateix, i en l'article 5 del Reial Decret 1.332/1994, de 20 de juny de 1994, que desplega determinats aspectes de la Llei Orgànica 5/1992, i que està en vigor sempre que no s'opose a la LOPD, s'assenyala que tot fitxer de dades de caràcter personal de titularitat pública serà notificat a l'Agència Espanyola de Protecció de Dades, per mitjà del trasllat a través del model normalitzat que a este efecte elabore l'Agència, d'una còpia de la disposició de creació del fitxer.  
  
Segona. Esta disposició entrarà en vigor l'endemà de ser publicada en el Diari Oficial de la Comunitat Valenciana.  
  
  
ANNEX I  
  
Fitxer de professionals: dades de col·legiats.  
  
Fitxer que conté dades de caràcter personal i d'activitat dels professionals  
?Usos i fins:  
Registre de col·legiats exercents acreditats davant del col·legi per a l'exercici en la seua demarcació territorial, així com de col·legiats no exercents.  
Control de titulacions, d'exercici professional i especialització professional.  
Acreditació de l'habilitació professional dels col·legiats.  
Control d'incompatibilitats professionals.  
Registre de càrregues corporatives.  
Gestió de quotes i drets col·legials.  
Emissió de certificacions i acreditacions relacionades amb l'exercici de potestats juridicopúbliques.   
Enviament de comunicacions vinculades amb l'exercici de potestats de dret públic.  
Fins científics, històrics i estadístics.  
Mediació, arbitratge i funció disciplinària col·legial.  
En general, la gestió de funcions legalment previstes derivades de la col·legiació obligatòria i l'exercici de qualsevol potestat estatutària de dret públic.  
  
- Responsable del fitxer:   
President del col·legi.  
  
- Col·lectiu afectat:   
Professionals col·legiats i, si és el cas, els seus hereus o drethavents.  
  
  
- Procediment d'arreplega de dades:   
Fitxes d'adscripció, declaracions documentals o telemàtiques facilitades pel mateix interessat o pel seu representant legal.   
  
- Estructura bàsica:   
Dades identificatives:  
DNI.  
Número d'afiliació a la Seguretat Social.  
Nom i cognoms.  
Direcció.   
Telèfon i fax.  
Correu electrònic.  
Número de compte bancari.   
  
- Tipus de dades:   
Dades identificatives:  
Nom i cognoms.  
DNI/NIF, passaport i/o permís de residència o treball.  
Adreça professional inclou telèfon, fax, correu electrònic i web.  
Número de compte bancari per a deute de càrregues col·legials.  
Direcció particular (consentiment previ).  
  
- Sistema de tractament:  
Mixt.  
  
- Cessions previstes:  
Col·legis oficials de la mateixa professió.  
Consells i col·legis d'altres professions, quan siga per a l'exercici de competències semblants o quan així es dispose per llei.  
Òrgans jurisdiccionals.  
Administracions general de l'Estat, de les comunitats autònomes, local i institucions de caràcter públic, competents per a l'exercici de competències semblants o quan així ho establisca una llei.  
Servicis públics responsables de la producció d'estadístiques oficials.  
Assegurances obligatòries de responsabilitat professional.  
Qualsevol altra que resulte de la normativa vigent amb rang de llei.  
Unitat o servici davant la qual es pot exercitar el dret d'accés.  
  
President del col·legi i per delegació d'este el secretari de la Junta de Govern del col·legi.   
  
- Mesures de seguretat:   
Nivell mitjà.  
  
  
ANNEX II  
  
Fitxer relatiu a recursos, queixes,   
denúncies i sancions professionals (manual)  
  
Fitxers que contenen dades personals i professionals dels col·legiats acreditats i dels inscrits en relació amb queixes, denúncies, informacions reservades i expedients disciplinaris, d'acord amb la legislació de col·legis professionals i estatuts de cada professió.  
- Usos i fins:  
Registre de reclamacions, queixes i/o denúncies presentades davant actuacions dels professionals col·legiats, dels acreditats i dels inscrits.  
  
Control de tramitació i resolució de queixes i denúncies.  
Control deontològic i disciplinari de l'exercici professional.  
Gestió i control de tramitació d'expedients.  
Gestió i control de recursos relacionats amb la tramitació d'expedients en via administrativa i jurisdiccional.  
Emissió de certificacions.  
Compliment i execució de resolucions i sentències.  
  
- Responsable de fitxers:   
Consell d'Infermeria de la Comunitat Valenciana (CECOVA).  
  
- Col·lectiu afectat:  
Professionals col·legiats, acreditats o inscrits, denunciants o interessats.  
  
- Procediment d'arreplega de dades:  
Documental o telemàtica procedents de denúncies o reclamacions relacionades amb el procediment.  
  
- Estructura bàsica i tipus de dades:  
Dades especialment protegides relatives a infraccions.  
Dades referents a diligències informatives, tramitació d'expedients i compliment i execució de resolucions i sentències.  
  
- Dades identificatives:  
Nom i cognoms.  
DNI, passaport i/o permís de residència de treball.  
Domicili als efectes de notificacions.  
  
- Dades acadèmiques i professionals:  
Adscripció col·legial.  
Número de col·legiat, d'acreditat o d'inscrit.  
Modalitat d'exercici i especialització.  
Autoritats competents dels estats membres de la Unió Europea, o d'origen o d'acollida, dels professionals acreditats i dels inscrits.  
  
  
- Dades economicofinanceres:  
Domiciliació bancària.  
  
- Sistema de tractament:  
Mixt.  
  
- Cessions previstes:  
Col·legis oficials de la mateixa professió.  
Consells i col·legis d'altres professions, quan siga per a l'exercici de competències semblants o quan així es dispose per llei.  
Òrgans jurisdiccionals.  
Administracions General de l'Estat, de les comunitats autònomes, local i institucions de caràcter públic, competents per a l'exercici de competències semblants o quan així ho establisca una llei.  
Servicis públics responsables de la producció d'estadístiques oficials.  
Assegurances obligatòries de responsabilitat professional.  
Qualsevol altra que resulte de la normativa vigent amb rang de llei.  
  
- Unitat o servici davant la qual es pot exercitar el dret d'accés.  
  
President del CECOVA i, per delegació d'este, el secretari de la Junta de Govern del CECOVA.   
  
- Mesures de seguretat:   
Nivell mitjà.  
  
València, 17 de juny de 2013.- El president: José Antonio Ávila Olivares.


Còpia Permalink ELI